# Arild Stavrum

### Fra Wikipedia, den frie encyklopedi

Wikiquote har en samling med sitater av eller om Arild Stavrum.

Arild Stavrum (født 16. april 1972) er en norsk fotballtrener, og tidligere spiller. Han er sønn av den tidligere Lyn-spissen Ole Stavrum, og bror av Ole Erik Stavrum, tidligere midtstopper i Brann og Molde. Stavrum ble ansatt som hovedtrener i Molde julaften 2005. Han har tidligere vært trener i 2.divisjonsklubben Bærum. Som spiller fikk han to A-landskamper for Norge.

Stavrum startet sin fotballkarriere i Clausenengen i hjembyen Kristiansund. I 1991 gikk han til Brann, hvor han ble lagkamerat med sin bror. Arild Stavrum gjorde aldri noen stor suksess i Bergen, og ble solgt til Molde etter 1993-sesongen.

I Molde ble Stavrum en desto større suksess. I 1994 ble han klubbens toppscorer, da Molde rykket opp i Eliteserien igjen etter én sesong på nest høyeste nivå. Molde ble også cupmestere denne sesongen. Året etter scoret Stavrum 16 Tippeligamål da Molde, anført av «de tre S'ene» (Stavrum, Solskjær og Sundgot) tok sølv i serien.

I 1997 ble Stavrum solgt til Stabæk. Etter én sesong ble han kjøpt av den svenske klubben Helsingborg, der han ble gjenforent med sin gamle trener i Molde, Åge Hareide. I sin første sesong i Helsingborg, ble Stavrum toppscorer i Allsvenskan med 18 mål. Sesongen etter ble han svensk seriemester, og var nok en gang klubbens toppscorer. Ved sesongslutt ble han kjøpt av den skotske klubben Aberdeen.

Stavrum spilte to sesonger i Aberdeen, og ble klubbens toppscorer begge sesongene. Sommeren 2001 meldte han overgang til tyrkiske Besiktas, der han spilte to sesonger før han i 2003 returnerte hjem til Molde. I løpet av sitt andre opphold i Molde var Stavrum mye plaget av skader, og huskes mer for sine mange, og til dels usaklige, utspill om Rosenborg enn for sine prestasjoner på banen.

Stavrum la fotballskoene på hylla etter 2004-sesongen, og tok fatt på trenerjobben i Bærum. I sin eneste sesong som trener for bæringene, ledet han klubben til en fjerdeplass i 2.divisjon, avdeling 1.

## [rediger] Karriere som spiller

Klubb | Kamper* | Mål* | Periode
--- | --- | --- | ---
Clausenengen | ? | ? | ????-1990
Brann | 25 | 3 | 1991-1993
Molde | 73 | 45 | 1994-1996
Stabæk | 26 | 7 | 1997
Helsingborg | 52 | 29 | 1998-1999
Aberdeen | 54 | 26 | 1999-2001
Besiktas | 18 | 5 | 2001-2002
Molde | 27 | 1 | 2003-2004

* Kun seriekamper.

Hentet fra «http://no.wikipedia.org../../../a/r/i/Arild_Stavrum_aa98.html»

Kategorier: Norske fotballspillere | Norske fotballtrenere | Clausenengen-spillere | Brann-spillere | Molde-spillere | Stabæk-spillere | Helsingborg-spillere | Aberdeen-spillere | Besiktas-spillere | Fødsler i 1972

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Norsk (nynorsk)